**201210**

**Фред Уайтмен**

***«Жан дүнием, неге сен мұңаясың,***

***Бойымда алаңдап, неге мазасызсың?***

***Жалғыз Құдайдан үмітіңді үзбе!***

***Өйткені Құтқарушымды — өзімнің***

***Құдайымды мадақтаймын әлі де.»***

***(Забур 41: 6)***

Мен Фред Уайтмэннен оның неше жаста екенін сұрағанымда, ол: «Мен қырық жетідемін, бірақ ішімде отыз бірдемін. Мен көптеген қарт адамдарға қарағанда әлдеқайда көп қиындықтарды бастан өткердім. Алайда мен әлі күнге дейін әлемді баланың көздерімен қараймын» - деп жауап берді. Шындығында, Фред өзінің қырық жеті туған күнін тойлады, бірақ оның ішінде - жүрек трансплантациясынан кейінгі- отыз жастағы ер адамның жүрегі соғып тұр. Фред шынымен де кез келген үлкен жастағы адамдарға қарағанда әлдеқайда көп қиындықтарды басынан өткерді ме?

 Фред, бар жоғы алты айдың ішінде, бауыр ісігінен қайтыс болған ең жақын досынан айырылды. Содан кейін оның анасы қайтыс болды, содан кейін сол күні, көптеген адамдар айтқандай, «оғаш оқиға» нәтижесінде, оның артынан әйелі қайтыс болды. Осының бәрінің нәтижесінде Фред инфарктқа ұшырады. Сәтті жүрек трансплантациясынан кейін, оған тағы қатерлі ісік диагнозы қойылып, тағы бір операция жасалды. Мұның бәрі бірнеше айдың ішінде, бір-ақ адаммен болған оқиға. «Ия, - сіз айта аласыз - Фред өз өмірінде басқалардан гөрі көп қиындықтарды бастан өткерді. Ол аспанға келгенде, Әйүппен бөлісетін нәрсесі болады.»

Осының бәрінен кейін Фред ашуланып, қатал адам болып кетті ме? Мүлдем жоқ. Сіз онымен сөйлескен болсаңыз, өмірдегі ешнәрседен қорықпайтын адаммен сөйлесіп жатқаныңызды сезінер едіңіз, өйткені ол өмірдегі көптеген қиындықтарды кездестіріп, Құдайдан жұбаныш тапты. Тәңір Иеміз оған бәрін жеңуге көмектесті. Оттан өткен адам алтындай тазартылған болып шығады немесе ыстыққа күйіп кетеді.